Poštovani roditelji,

želimo Vas upoznati s pravilima o ulasku i izlasku iz škole.

Sukladno Protokolu koje je donijelo Ministarstvo obrazovanja i mladih Učiteljsko vijeće OŠ „Vladimir Nazor“ Pisarovina donijelo je pravila oko ulaska i izlaska u školu.

Od 7. siječnja 2025. škola mora biti stalno zaključana.

**Učenici koji nisu putnici u školu mogu ući najranije u 15 minuta prije početka nastave.**

**Molimo roditelje koji dovoze djecu u školu da ih ostavljaju na velikom parkiralištu, a ne pred ulazom gdje dolaze školski autobusi i vozila dostave.**

Djeca putnici po dolasku ulaze u školu. Na ulazu je domar, a s učenicima su do početka nastave 2 dežurna učitelja.

**Odmori**

Za vrijeme odmora učenicima nije dozvoljen izlazak iz škole.

**PRODUŽENI BORAVAK**

Učenici koji pohađaju produženi boravak mogu odlaziti kućama u **15:15 ili 16:15.**

Ovo vrijedi i ako su djeca vani u to vrijeme.

Ukoliko roditelj dođe ranije dužan je pričekati ispred škole.

Učiteljice u tom periodu trebaju dopratiti djecu do ulaznih vrata i predati ih roditeljima.

Od 16.15 do 17.00 je dežurstvo. Roditelji koji tada dolaze po djecu trebaju pozvoniti na zvono.

U **iznimnim** slučajevima (dogovoreni pregled, vježbe, i sl) učenik može ranije otići iz boravka uz prethodnu najavu učiteljici dan ranije.

**RODITELJSKI SASTANAK i OSTALI POSJETI ŠKOLI**

Razrednik dolazi po roditelje nekoliko minuta prije početka roditeljskog sastanka na ulazna vrata škole te po završetku prati roditelje do izlaza iz škole.

Zabranjeno je zadržavanje roditelja u prostorima škole.

Roditeljima je zabranjen ulazak u školu osim za vrijeme dogovorenih informacija, roditeljskog sastanka ili ako ih učitelj/stručni suradnik/ravnatelj ne pozove.

Roditelji su dužni najaviti svoj dolazak na informacije mailom. Učitelj koji ima zakazane informacije dužan je u dogovoreno vrijeme doći po roditelja te istog otpratiti nakon završetka informacija do izlaza iz škole.

Roditelji i ostali posjetitelji na ulazu u školu dužni su dati na uvid zaduženom djelatniku osobnu iskaznicu, a on će evidentirati njihov dolazak.

Svi posjetitelji svoj dolazak dužni su najaviti prethodno mailom ili telefonom. Po dolasku u školu javljaju se zaduženom djelatniku koji poziva osobu kod koje ide.

Djelatnik je dužan doći po posjetitelja te istog nakon sastanka ispratiti do izlaza iz škole.

Ravnateljica:

Branka Smolković Cerovski, mag. prim. educ.